kardosdrur/scandi-wiki huggingface dataset:
Besøg på Decembervej

Besøg på Decembervej er en julekalender på DR fra 1968. Rammen er en dukkefilm med musen Magnus Tagmus, der blev introduceret året forinden i Kender du Decembervej?. Magnus kører rundt i sit tog i tagrenden og stopper hver aften ud for en lejlighed, hvor der bor en person. Denne person læser derpå en historie, der ikke er specielt relateret til julen. De fire personer, der på skift stoppes ved, er en bagerjomfru (spillet af Birgit Zinn), en legetøjsekspedient (Vigga Bro), en kunstner (Preben Neergaard) og "Lagerlarsen" (Jesper Langberg). Ud over disse figurer medvirker også de to nissedukker Snip og Snap, der lige som Magnus Tagmus var gengangere fra det foregående år.

Thorkild Demuth havde på baggrund af succesen med Kender du Decembervej? fået til opgave at lave denne julekalender. Han har selv udtalt, at skønt havde bedt om mere tid og flere penge, fik han ikke nok til at skabe en god historie, så skønt de fire skuespillere var med denne gang, var det materiale, de havde at arbejde med, ikke af tilstrækkelig god kvalitet. Bob Goldenbaum havde lavet musikken, der blev spillet af Harmoniorkesteret Kærne.

Referencer

Eksterne henvisninger 
 

Tv-julekalendere
Danske tv-serier fra 1960'erne
XXXTentacion

Jahseh Dwayne Ricardo Onfroy, bedre kendt under kunstnernavnet  XXXTentacion , ofte omtalt som "X", (født 23. januar 1998 i Plantation, Florida, død 18. juni 2018 i Deerfield Beach, Florida), var en amerikansk sanger, rapper og sangskriver. 

Han tilbragte det meste af sin barndom i Lauderhill. Han begyndte at lave musik efter at være blevet løsladt fra varetægt i et ungdomscenter.  XXXTentacion  udgav sin første sang "News/Flock" på SoundCloud i juni 2013. Han blev hurtigt populær for sin "deprimerende og til tider ødelæggende" musik, der har et stort fokus på mentalt helbred. 

XXXTentacion  steg til tops ved udgivelsen af sangen "Look at Me", som  XXXTentacion  og hans kammerater havde promoveret op indtil hans succes. Han udgav sit debutalbum, 17, den 25. august 2017. Albummet blev nummer to på hitlisten US Billboard 200, og solgte 86.000 eksemplarer i butikkerne i den første uge efter udgivelsen. Albummet modtog positive anmeldelser.  XXXTentacions  andet album, ?, blev udgivet den 16. marts 2018. Det blev nummer et på hitlisten US Billboard 200, med sangene "Sad!" og "Changes", hvor begge nåede top 20 på hitlisten Billboard Hot 100. 

Den 18. juni 2018 kl. 15.56 (EST) blev  XXXTentacion skudt mere end 20 gange i nakken, i sin bil, nær en motorcykelbutik i Deerfield Beach, Florida. Overfaldsmændene flygtede fra gerningsstedet i en SUV, og stjal en taske fra  XXXTentacion, som var fyldt med penge, der angiveligt skulle have været brugt til en motorcykel. En mistænkt overfaldsmand blev arresteret af politiet i sin hjemby Pompano Beach, og sigtet for drab.

Ugen efter  XXXTentacion død, gik hans populære sang "SAD!" fra nummer 52 til nummer 1 på hitlisten Billboard Hot 100. XXXTENTACION efterlod hvad Rolling Stone kaldte "et stort musikalsk fodaftryk" (), på grund af hans unge fanskare og popularitet gennem hele karrieren.

Referencer

Eksterne henvisninger 

 

Rappere fra USA
Personer fra Florida
Amerikanere i 2000-tallet
Personer der er blevet myrdet
Pseudonymer
Delta Force: Urban Warfare

Delta Force: Urban Warfare er et første-person shooter, som er udviklet af Rebellion Developments og udgivet af NovaLogic. Det var oprindeligt designet til at være en militær simulation løst baseret på Delta Force special operations force. Historien strækker sig over tolv opgaver, herunder et bank røveri, gidseltagningen og et angreb på en offshore boreplatform.

Omtale 

Spillet modtog "gennemsnitlige" anmeldelser i henhold til videospil anmeldelses webside Metacritic.

Henvisninger 

Computerspil fra 2002
First-person shooter
Macintosh-spil
PlayStation-spil
De Havilland D.H.89 Dragon Rapide

de Havilland DH 89 Dragon Rapide var et passagerfly fra 1930'erne, der var udviklet og fremstillet af den britiske flyproducent de Havilland Aircraft Company. Flyet var et biplan og blev konstrueret som en efterfølger til den fire-motorede de Havilland DH 84 Dragon. Flyet kunne medbringe 6–8 passagerer og viste sig at være et økonomisk og holdbart fly på trods af sin forholdsvis primitive konstruktion i træ. Flyet blev produceret fra 1933 til 1952.

Ved udbruddet af 2. verdenskrig blev mange Dragon Rapide-fly inddraget i det britiske Royal Air Force og Royal Navy. Flyet fik navnet de Havilland Dominie i den militære tjeneste og blev anvendt til uddannelse i brug af radionavigation, men havde også opgaver som passagertransport og kommunikationsopgaver. Der blev fremstillet flere hundrede Dominies under krigen. Efter krigen blev mange af flyene returneret til civil tjeneste. Kort efter krigen introducerede de Havilland en afløser for Dragon Rapide, flyet de Havilland Dove.

Flyet blev bl.a. kendt, da General Franco i 1936 blev fragtet i en DH 89 fra sit eksil i Afrika til Spanien ved udbruddet af den spanske borgerkrig.

Der blev bygget i alt 731 eksemplarer af flyet. De har vist sig at være særdeles holdbare, og flere fly flyver i dag som veteranfly. Ved Imperial War Museum Duxford i Cambridgeshire anvendes et par af dem dagligt til at flyve korte ture over flyvepladsen. I New Zealand findes også et par flyvedygtige Dragon Rapide.
 
Flyet er blevet benyttet af en lang række operatører over hele verden, både i civil og i militærudgave. 

I Danmark blev flyet anvendt af Zone-Redningskorpset og brugt som ambulancefly. Et af flyene blev den 16. juli 1960 chartret af DBU til at fragte 8 landsholdsspillere til en fodboldkamp i Aalborg. Kort efter starten styrtede flyet ned i Øresund. Ved Flyulykken ved Kastrup omkom de 8 passagerer. Piloten overlevede, men mistede sit ene ben.

Galleri

Referencer

Eksterne henvisninger 
 Omtale på dehavillandmuseum.co.uk 
 Dragon Rapide  på fighterfactory.com
 Flyvning med Dragon Rapide , YouTube

Fly fra Storbritannien
Passagerfly
Biplaner
Fly fra 2. verdenskrig
2-motors propelfly
Anne Thomas

Anne Thomas (født 1968) er en dansk ingeniør og politiker. Hun var viceborgmester i Bornholms Regionskommune fra 2018 til 2019 for Alternativet. Hun trak sig 1. august 2019 da hun blev direktør for Center for Regional- og Turismeforskning i Nexø. I september 2023 meldte hun sig ind i Socialdemokratiet.

Viceborgmester 
Ved kommunalvalget den 21. november 2017 fik  Alternativet 1.464 stemmer (6,0 procent) på Bornholm, heraf fik Anne Thomas 1.049 personlige stemmer. Dette gav hende en plads som nummer otte blandt de 23 medlemmer af kommunalbestyrelsen. Ved konstitueringen blev Anne Thomas valgt som viceborgmester for 2018 – 2021.

Folketingskandidat 
På et ekstraordinært årsmøde i København 13. september 2014 valgte Alternativet 10 spidskandidater til næste folketingsvalg. Anne Thomas blev partiets spidskandidat på Bornholm. 

Ved folketingsvalget den 18. juni 2015 fik Alternativet 1.299 stemmer på Bornholm, heraf fik Anne Thomas 529 personlige stemmer.

Forskningschef 
Den 1. august 2019 blev Anne Thomas udnævnt til direktør for CRT-Bornholm (Center for Regional- og Turismeforskning).

Privat 
Anne Thomas er opvokset på landet, er gift med en sangskriver og musikproducer og har 6 børn.

Referencer

Eksterne henvisninger
 Anne Thomas'  profil på sin egen hjemmeside

Politikere fra Alternativet
Viceborgmestre fra Danmark
Personer fra Bornholm
Jul på Vesterbro (sang)

"Jul på Vesterbro" er en dansk julesang af den danske komiker Anders Matthesen, der handler om, at selvom det går dårligt og hårdt på Vesterbro, så er det hele i orden, da det er jul. Sangen udkom første på albummet Hva' snakker du om? – Den ka' byttes Vol. 1, som var en opsamling af sketches og sange fra radioprogrammet Hvad snakker du om?. I 2003 blev den brugt som titelsang til voksen-julekalender Jul på Vesterbro, der blev sendt på DR2. Den blev udgivet på julekalenderens soundtrack.

Den første udgave af sangen, fra 2000, indeholder to vers som bliver sunget af Matthesens to fiktive figurer Stewart Stardust og Danny Stardust, der synger et vers hver. I 2003-udgaven er der tilføjet endnu et vers, som bliver sunget af en tredje af Matthesens personer, Arne Nougatgren. Sangen har desuden været inkluderet på adskillige julealbummer fra NOW Music og Universal Musics More Christmas-albummer.

Indhold 
Stewart Stardusts vers handler, hvor dårligt han har det, idet han er ved at få et mavesår, idet hans guldtand er knækket og har en hæmoride. Han synger desuden at han har liggesår, podagra, nyresvigt, skrumpelever, hjertefejl og leddegigt. Han har også mareridt om, at hans hund spørger om den må få ham med i himmelen, hvilket formentlig er en reference til Teddy Edelmanns "Himmelhunden".

Dannys vers beskriver, hvordan han sidder i fængsel, og skylder penge til en rocker. Samtidig bor hos sine forældre, går i joggingtøj, og i en koger forsøgte at sniffe Frederiksberg Allé.

Nougatgrens vers handler om, at det er hårdt at være socialforvalter, foruden at nogen har stjålet fælgene på hans 2CV, der er madrester på hans tøj, og selvom han arbejder hårdt for kommunen, tjener han stort set ikke noget, men han er til gengæld glad for sit pagehår.

Spor

2000-udgave 
 "Jul på Vesterbro" - 3:27 (på Hva' snakker du om? – Den ka' byttes Vol. 1)

2003-udgave 
 "Jul på Vesterbro" - 4:26 (på Jul på Vesterbro-soundtracket)

Hitliste

Referencer 

Anders Matthesen
Sange fra Danmark
Sange fra 2000
Sange fra 2003
Julesange
Capelle Strauss

Capelle Strauss var et orkester i det 19. århundrede fra Østrig-Ungarn.

Capelle Strauss blev grundlagt i Wien i 1827 af Johann Strauss den ældre og under hans ledelse var der 14-28 musikere. I 1843 blev orkesteret udstyret med en røde frakker og hvide bukser. Efter Johann Strauss den ældres død i 1849 blev orkesteret overtaget af sønnen Johann Strauss den yngre, der udvidede orkesteret til en størrelse på over 40 musikere.

Broderen Josef Strauss overtog ledelsen i 1863, efter Johan den yngre var blevet udpeget til Imperial og Royal Courtball Music Director. Den yngste bror Eduard Strauss overtog orkesteret efter Josephs død i 1870. Orkestret var vokset til næsten 50 medlemmer. Sønnerne Strauss komponerede musik til orkesteret i henhold til orkesterets størrelse. Orkesteret spillede også anden musik af nutidige komponister som Giuseppe Verdi, Richard Wagner og Pjotr Tchaikovsky med orkester arrangementet af Strauss brødrene.

Capelle Strauss blev opløst i 1901.

Referencer 
   

Musik fra Østrig
Orkestre fra Østrig
Finsk litteratur

Ved finsk litteratur kan forstås al litteratur, som er skrevet i Finland og/eller af forfattere, der er født eller har boet i Finland. Begrebet omfatter således både litteratur på finsk og på svensk for så vidt forfatteren har haft tilknytning til Finland. Litteratur på svensk kaldes ofte finlandssvensk litteratur. Megen finsk litteratur skrevet på det ene sprog er tillige oversat til det andet sprog.

Litteratur 
Ida Falbe-Hansen: Opslag: "Finland, litteratur" (i: Salmonsens Konversationsleksikon, 2. udgave, bind VIII; København; s. 86-90)

Eksterne henvisninger 

Litteratur fra Finland
Eduard Strauss

Eduard Strauss (tysk stavning: Strauß, født den 15. marts 1835 i Wien, Kejserriget Østrig, død sammesteds den 28. december 1916) var en østrigsk komponist og kapelmester.

Biografi 
Han var broder til Johann Strauss den yngre og Josef Strauss og søn af Johann Strauss den ældre. Han studerede komposition og harpe og virkede fra 1862 som kapelmester. Han efterfulgte sin broder Johann i Sankt Petersborg 1865 og blev i 1870 udnævnt til hofbalmusikdirektør. Han blev meget populær som leder af Straussorkesteret og foretog tilrige turnéer, blandt andet til Stockholm i 1878. Orkesteret, som var blevet oprettet af faderen, blev opløst i 1901.

Værker 
Eduard Strauss komponerede 295 værker, deriblandt Doctrinen-Walzer.

Se også 
 Capelle Strauss

Litteratur 
 Sohlmans musiklexikon: nordiskt och allmänt uppslagsverk för tonkonst, musikliv och dans. Stockholm: Sohlman. 1948–1952. sid. 959 (Band 4). Libris 8198860

Eksterne henvisninger 
 

Komponister fra Østrig
Nationalpark Gennargentu

Nationalpark Gennargentu () er en nationalpark på østkysten af den italienske ø Sardinien.

Parkens fauna omfatter Felis lybica sarda (også kendt som Sardinsk vildkat), muflon, skovmår, the væsel, syvsovere, havesyvsover, the Sardinsk ræv, gåsegrib, kongeørn, høgeørn, vandrefalk, stor flagspætte, sommerfuglen korsikansk svalehale. af marine pattedyr findes middelhavsmunkesæl, finhval, kaskelothval, og forwskellige mindre hvaler og delfiner.

Mationalparken ligger i provinserne Nuoro og Ogliastra.

Det højeste bjerg på Sardinien, Punta La Marmora, i bjergkæden Gennargentu ligger i nationalparkens område.

Galleri

Se også 
 Nationalparker i Italien

Referencer

Eksterne henvisninger 
 Parco Nazionale del Golfo di Orosei e del Gennargentu 
 Official website 

Gennargentu
Sardinien
Echo & the Bunnymen

Echo & the Bunnymen er et britisk postpunkband der blev dannet i Liverpool i 1978 af sanger Ian McCulloch, guitarist Will Sergeant og en trommemaskine, som bandet angiveligt kaldte "Echo!". Forud for sin første koncert, i slutningen af 1978, blev bandet udvidet med Les Pattinson (bas) og efter at have udgivet et par singler i 1979, blev "Echo!" skiftet ud med trommeslageren Pete de Freitas. Da bandet var nu fuldtalligt udgav de deres første LP, Crocodilles (1980).

Efter yderligere fire album besluttede Ian McCulloch sig for en solokarriere i 1988. På trods af dette fortsatte de øvrige medlemmer i nogle år.
Pete de Freitas døde i en motorcykelulykke i 1989.

Gruppen blev gendannet i 1997 hvor de udgav Evergreen.

I foråret 1985 var de på turné i Skandinavien, hvor de spillede deres egne sange og cover-sange som Paint it black, Run run run, Frictions Gnidninger.

Gruppen er blevet stilskabende for generationer af guitarbaserede bands som Oasis og Coldplay.

Diskografi 
 Studioalbum

 Livealbum
 1992 - BBC Radio 1 Live in Concert
 2002 - Live in Liverpool
 2006 - Instant Live: Fillmore – San Francisco, CA, 12/5/05
 2006 - Instant Live: House of Blues – West Hollywood, CA, 12/6/05
 2006 - Instant Live: House of Blues – Anaheim, CA, 12/7/05
 2006 - Instant Live: House of Blues – San Diego, CA, 12/9/05
 2006 - Me, I'm all Smiles
 2008 - Breaking the Back of Love
 2009 - Ocean Rain Live 2008
 2011 - Do It Clean
 Opsamlingsalbum
 1985 - Songs to Learn & Sing
 1993 - The Cutter
 1997 - Ballyhoo
 2001 - Crystal Days: 1979–1999
 2005 - Seven Seas
 2006 - More Songs to Learn and Sing
 2007 - Killing Moon: The Best of Echo & the Bunnymen
 2007 - B-sides & Live
 2008 - The Works (3-CD box)
 EPer
 1981 - Shine So Hard
 1984 - The Sound of Echo
 1984 - Life at Brian's – Lean and Hungry
 1988 - The Peel Sessions
 1988 - New Live and Rare
 1997 - World Tour E.P.
 2000 - Avalanche
 2009 - Live from Glasgow
Singler (top 40 på UK Singles Chart)
 1982 - The Back of Love (#19)
 1983 - The Cutter (#8)
 1983 - Never Stop (#15)
 1984 - The Killing Moon (#9)
 1984 - Silver (#30)
 1984 - Seven Seas (#16)
 1985 - Bring on the Dancing Horses (#21)
 1987 - The Game (#28)
 1987 - Lips Like Sugar (#36)
 1987 - People Are Strange (#29)
 1997 - Nothing Lasts Forever (#8)
 1997 - I Want to Be There (When You Come) (#30)
 1999 - Rust (#22)
 2001 - It's Alright (#41)

Eksterne henvisninger 

 Officiel webside 

Musikgrupper fra Storbritannien
Punkgrupper fra Storbritannien
Musikgrupper fra 1978
Lisa Piccinetti

Lisa Piccinetti (født 22. november 2000 i Montepulciano) er en italiensk tennisspiller. Hun spiller juniorturneringer, og fik debut på ITF Women's Circuit i 2016, hvor hun også spiller double.

Hun er født og opvokset i Toscana, og startede med at spille tennis som 4-årig.

Ved Grand Slam-turneringen US Open i 2017 tabte hun juniorernes kvalifikationsfinale til hovedturneringen. I første runde havde hun slået danske Clara Tauson ud.

I februar 2018 havde hun i single og double samlet spillet over 140 kampe på ITF Junior Circuit.

Referencer

Eksterne henvisninger 
 
 

Personer fra Toscana
Tennisspillere fra Italien
Angela Steenbakkers

Angela Steenbakkers (født 3. juni 1994 i Venlo, Holland) er en hollandsk håndboldspiller som spiller for HSG Blomberg-Lippe i Tyskland og det hollandske landshold.

Referencer

Eksterne henvisninger 
 

Håndboldspillere fra Nederlandene
Oscar for bedste kostumer

Oscar for bedste kostumer eller Academy Award for Best Costume Design er en filmpris der uddeles årligt ved Oscaruddelingen af Academy of Motion Picture Arts and Sciences.

Prisen blev først givet til film produceret i 1948. I første omgang blev der indført særskilte tildelingskategorier for sort-hvide og farvefilm. Siden fusionen mellem de to kategorier i 1967 har akademiet traditionelt undgået at give prisen til film med en moderne handling.

Vindere og nominerede

1940'erne

1950'erne 

For 1957 og 1958 blev prisen lagt sammen til én kategori.

For 1959 blev prisen igen fordelt på to priser.

1960'erne 

Fra 1967 blev kategorien fusioneret permanent.

1970'erne

1980'erne

1990'erne

2000'erne

2010'erne

Referencer 

Kostumer
Bhasan Char

Bhasan Char, tidligere kaldt Thengar Char eller Char Piya, er en ø i Bangladesh på ca. 116 km². Den er beliggende i den Bengalske bugt, ca. 34 km ud fra kysten fra Chittagong. Den er under vand fra juni til september årligt på grund af monsunen, og der er ingen veje på øen.

I juni 2015 foreslog Bangladeshs regering at flytte 100.000 Rohingya-flygtninge fra Myanmar til øen. Forslaget blev karakteriseret af FN's Flygtningehøjkommissariat som "logistisk udfordrende". I november 2017 godkendte premierminister Sheikh Hasina planerne. Amnesty International kalder projektet for en frygtelig fejl.

Referencer 

Bangladeshs geografi
Sandbanker
Bonus og Minus

Bonus og Minus er en dansk julekalender for børn som blev vist på DR1 i 1964.

Medvirkende 
 Inger Rauf	
 Klaus Scharling Nielsen	
 Jørn Rose

Eksterne henvisninger 
 

Tv-julekalendere
Børneserier fra Danmark
Danske tv-serier fra 1960'erne
Børnenes U-landskalender
Noget om nisser

Noget om nisser er en dansk julekalender for børn som blev vist på DR1 i 1972.

Medvirkende 
 Poul Thomsen	
 Olaf Nielsen	
 Vigga Bro	
 Ove Sprogøe

Eksterne henvisninger 
 

Tv-julekalendere
Børneserier fra Danmark
Tv-serier fra 1970'erne
Børnenes U-landskalender
Vumserne og juleforberedelser

Vumserne og juleforberedelser, officiel titel: Børnenes Julekalender, er en julekalender på DR fra 1975 med Jytte Abildstrøm og Hans Christian Ægidius i de to roller som frøken Gyldenfod og hr. Vimmelstrup. Historiens ramme er frøken Gyldenfods dagligstue, hvor hun hver dag får besøg af hr. Vimmelstrup, hvor parret leger små lege og laver sjov med hinanden. Således kan Vimmelstrup aldrig huske Gyldenfods navn, men prøver med forskellige variationer, hvilket får hende til på samme måde at lege med Vimmelstrups navn. Der var et par faste indslag i løbet af programmet: Frøken Gyldenfod læste op af "Moders bog" om juleforberedelser, samt en stop motion-film med 'Vumserne'.

Jytte Hauch-Fausbøll havde skrevet manuskriptet, og musikken og tilrettelæggelsen var lavet af Hans-Henrik Ley. Den tilhørende pap-julekalender viste et tegnet billede af frøken Gyldenfods dagligstue. Kalenderudsendelserne blev ikke specielt vel modtaget, idet en række kritikere mente, at seriens humor gik over hovedet på de yngste seere, som den faktisk var henvendt til.

Referencer

Eksterne henvisninger 
 

Tv-julekalendere
Danske tv-serier fra 1970'erne
Børneserier fra Danmark
Damour (flod)

Damour (arabisk:نهر الدامور = Nahr Al Damour) er en 37,5 km lang flod i guvernementet Libanonbjerget i Libanon. Flodens udspring findes på Baroukbjerget. Den strømmer vestpå gennem slugten Jisr el Qadi, og har tilløb fra bækkene i Shoufbjergene. Floden udmunder i Middelhavet syd for Damour, som er den største by langs floden, og som bærer dens navn.

Mytologi 
I den fønikiske tid kaldte kana’anitterne, som var udsat for tørkeperioder, floden for "Damoros" – eller i endnu ældre tid: Tamyrus- med henvisning til 'Damoros', guden for udødelighed, der var knyttet til 'Achtarout', kærlighedens og skønhedens gud. Denne henvisning symboliserede flodens udødelighed (altså, at den aldrig tørrede ud) og egnens skønhed. I 1302 udkæmpede korsfarerne et slag ved flodens bredder, som var et strategisk vigtigt punkt på vejen mod Det hellige land. Efter dette slag kaldte de franske korsfarere floden for "Fleuve d'amour"

Byen Damours grundlæggelse 
Byen blev grundlagt ved flodbredden af fattige mennesker, som tog en dyr betaling for tilladelse til at bruge vejen til emiratet Libanonbjerget. Da floden har en voldsom gennemstrømning i vintertiden, sørgede byens borgere for at transportere passagerer fra den ene side til den anden mod klækkelig betaling.

Noter 

Libanons historie
Libanons geografi
Ærøxpressen

ÆrøXpressen A/S er et dansk færgeselskab, hjemmehørende Marstal på Ærø, der 18 december 2019 oprettede færgeruten Marstal-Rudkøbing på Langeland, med den nybyggede færge M/F Ærøxpressen. Færgen har plads til 30 personbiler og 197 passagerer. Overfartstiden er 50 minutter. Selskabets adresse er Havnepladsen 8 B, 5960 Marstal.

Færgen er en hybridløsning med diesel- og el til fremdrivning, og det forventes at fartøjet efter en årrække vil kunne konverteres til ren el-drift, når teknologien bliver billigere og lettere.

Selskabets bestyrelse består pr. Maj 2023 af: Claus Peter Skov (formand), Leif Keld Jensen (næstformand), Boye Kromann, Bo Knold Kristensen, Ole Jensen og Michael Hansen.

Selskabet ÆrøXpressen har valgt at udelade det indledende "e" i expressen, da Ærø på engelsk skrives Aeroe, og læseligheden ved den valgte stavemåde forbedres.

Eksterne henvisning og kilde 
aeroexpressen.dk

Rederier fra Danmark
Oscar for bedste makeup

Opretter Oscar for bedste makeup eller Academy Award for Best Makeup and Hairstyling er en filmpris der uddeles årligt af Academy of Motion Picture Arts and Sciences. Prisen blev uddelt for første gang i 1982, da der blev klaget over at Elefantmanden ikke modtog en æresoscar for makeup-arbejdet, som hidtil var den eneste måde hvorpå makeup-artister kunne modtage en oscar for deres arbejde. Siden 1991 har hårstylister også kunne blive noteret, hvis deres arbejde har bidraget væsentligt effektivt til en karakters udseende.

Vindere og nominerede

1960'erne 
Disse to vindere er æresoscar-priser.

1980'erne

1990'erne

2000'erne

2010'erne 

Makeup
Markéta Jeřábková

Markéta Jeřábková (født. 8. februar 1996) er en kvindelig tjekkisk håndboldspiller som spiller for norske Vipers Kristiansand i Eliteserien og Tjekkiets kvindehåndboldlandshold.

Håndboldkarriere 
Jeřábková begyndte at spille håndbold som seksårig i sin fødeby ved HC Plzeň. I 2013 skiftede hun til ungdomsholdet i DHK Baník Most, selvom klubben ikke ejede et reelt ungdomshold i hendes aldersgruppe. Kun én dag efter sin 18 års fødselsdag spillede hun sin første kamp for DHK Baník Mosts andethold. Den 15. februar 2014 fik hun så sin debut på førsteholdet i DHK Baník Most. Med klubben vandt det tjekkiske mesterskab i hver sæson, indtil sommeren 2018. Her skiftede hun til den ungarske topklub Érd NK, hvor hun blev i to sæsoner. I sommeren 2020 skiftede hun så til den tyske Bundesliga-klub Thüringer HC. Med 250 mål blev hun topscorer i Bundesligaen i sæsonen 2020/21. Efter bare en enkelt sæson i Tyskland, skiftede hun til den norske storklub og forsvarende Champions League-vinder fra Vipers Kristiansand. Med Vipers vandt hun også det norske mesterskab og EHF Champions League i 2022. Hun scorede i alt 19 mål ved Final Four i Budapest og blev efterfølgende kåret til stævnets bedste spiller.

Hun fik sin officielle debut for det tjekkiske A-landshold, den 11. september 2014, efter også tidligere, at have optrådt for ungdoms- og juniorlandsholdene. Hun deltog også ved EM 2018 i Frankrig og igen ved EM 2020 i Danmark. Jeřábková var igen blandt de udtagne spillere for  ved VM i kvindehåndbold 2021 i Spanien.

Jeřábková skrev i december 2022 under på en tre-årig kontrakt med den danske ligaklub Ikast Håndbold, gældende fra sommeren 2023.

Meritter 
EHF Champions League
Vinder (1): 2022
Eliteserien
Vinder (1): 2022
NM Cup
Vinder (1): 2022
Tjekkiets første liga
Vinder (4): 2014, 2015, 2016, 2017

Referencer

Eksterne henvisninger 

Håndboldspillere fra Tjekkiet
Håndboldspillere fra Thüringer HC
Håndboldspillere fra Vipers Kristiansand